**Tezat e masterit për diskutim publik të miratuara nga Departamenti i Mësimdhënies në STEAM**

**Me datë 22.04.2025**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Dorentinë Kabashi | Master i Mësimdhënies lëndore me specializim në Fizikë | Niveli i njohurive të nxënësve sipas taksonomisë së Bloom-it për temat graviteti dhe kozmologjia në shkollat e mesme të larta | Kryetar/e | Zeqir Veselaj |
| Mentor/e | Skender Kabashi |
| Anëtar/e | Arlinda Damoni |
| 2 | Etnike Kastrati | Master i Mësimdhënies lëndore me specializim në Matematikë | Ndikimi i përdorimit të aplikacionit KAHOOT! për vlerësimin formativ dhe performancën e nxënësve në matematikë | Kryetar/e | Fahri Marevci |
| Mentor/e | Eda Vula |
| Anëtar/e | Kyvete Shatri |

Kandidatja : **Dorentinë Kabashi**

Titulli i tem**ë**s **: ‘’Niveli i njohurive të nxënësve sipas taksonomisë së Bloom-it për temat graviteti dhe kozmologjia në shkollat e mesme të larta’’**

**Komisioni:**

Prof. Asc. Zeqir Veselaj- Kryetar

Prof. Dr. Skender Kabashi - Mentor

Prof. Asc. Dr.Arlinda Damoni - Anëtare

**ABSTRAKTI**

Graviteti dhe kozmologjia janë dy nga fushat më të rëndësishme të fizikës, të cilat kanë ndikuar në mënyrën se si e kuptojmë universin. Përfshirja e Taksonomisë së Bloom-it në mësime bazohet në nivele të ndryshme, duke filluar nga ato më themeloret (mbaj mend dhe kujtoj) deri te nivelet më të larta (zbatojë, analizojë, evaluojë dhe krijojë).

Qëllimi i këtij hulumtimi ka qenë të hetohet niveli i njohurive të nxënësve sipas Taksonomisë së Bloom-it për temat: Gravitetit dhe Kozmologjia, pastaj faktorët që ndikojnë në njohuritë e nxënësve për njësitë mësimore në fjalë. Metoda e perdorur për mbledhjen e të dhënave ishte përdorur kombinimi i metodës cilësore dhe sasiore. Mostër e këtij hulumtimi ishin 50 nxënës të klasëve të dhjeta të Gjimnazit “Hamëz Jashari” në Skenderaj dhe 4 mësimdhënës të fizikës. Instrumentet për mbledhjen e të dhënave ishin pyetsorët me pytje me alternativa për nxënës dhe intervistë gjysmë e strukturuar me mësimdhënës.

Rezultatet e këtij hulumtimi konfirmuan që u vërtetua hipoteza se niveli i njohurive sipas Taksonomisë së Bloom-it ishte në nivel të analizës dhe vlerësimit. Faktorët që ndikuan në mësimnxënie për temat: Graviteti dhe Kozmologjia ishin mësimi gjithpërfshirës, teknikat mësimore, njohuritë paraprake, tekstet e duhura shkollore dhe përdorimi i teknologjisë. Mund të konkludohet se nxënësit kanë kuptuar mirë gravitetin dhe kozmologjinë dhe kanë përdorur mendimin kritik e shkencor. Rezultatet e këtij hulumtimi ishin përfituese fillimisht për nxënësit, pastaj për mësimdhënësit, shkollën dhe në përgjithësi komunitetin.

***Fjalët kyçe:*** *njohuri, gravitet, kozmologji, rezultat, taksonomi e bloomit*

Kandidati/ja: **Etnike Kastrati**

Titulli i temës: **Ndikimi i përdorimit të aplikacionit KAHOOT! për vlerësimin formativ dhe performancën e nxënësve në matematikë**

**Komisioni:**

Prof.asst. Fahri Marevci

Prof.asoc. Kyvete Shatri

Prof. Eda Vula

ABSTRAKTI

Vlerësimi i nxënësve është njëri ndër sfidat që e shoqëron çdo mësimdhënës gjatë punës së tij, e kjo ka qenë një sfidë edhe gjatë punës sonë hulumtuese. Pikërisht në këtë studim zgjodhëm që të hulumtojmë për përdorimin e aplikacione të ndryshme, të cilat na ndihmojnë gjatë procesit të vlerësimit. Qëllimi i këtij hulumtimi është që të shohim efektin e përdorimit të aplikacionit KAHOOT! në punën tonë si mësimdhënës, sidomos gjatë vlerësimit formativ.

Ky hulumtim paraqet një hulumtim në veprim i cili është realizuar në dy shkolla me nxënës të klasëve të shtata dhe teta. Nxënësit e SHFMU “Avni Rrustemi”-Karaçevë, janë klasët eksperimentale, ku do të përdoren kuizet e aplikacionit KAHOOT! dhe klasët e shkollës tjetër SHFMU “Rexhep Mala”-Topanicë, janë klasët e kontrollit, në të cilën mësimi është zhvilluar në mënyrë tradicionale.

Si instrumente të vlerësimit janë përdorë paratesti dhe pastesti, ditari personal për vëzhgimin e punës së nxënësve dhe pyetësori për shqyrtimin e përceptimeve të nxënësve për përdorimin e aplikacionit Kahoot. Gjetjet e këtij hulumtimi u japin përgjigje pyetjeve të hulumtimit, se ky aplikacion lehtëson procesin e vlerësimit si dhe përmirëson performancën e nxënësve gjatë orës së matematikës, Hulumtimi, gjithashtu paraqet disa rekomandime të vlefshme për mësimdhënësit e matematikës.

Fjalët kyçe: KAHOOT!, kuiz, vlerësim formativ, performancë, matematika